नॉर्थ लंदन डर्बी का खतरा सिर पर मंडरा रहा है।
बस आठ दिन बाद आर्सेनल का टोटेनहम के साथ मैच होगा।
यह दुनिया का सबसे कड़े मुकाबले वाला फुटबॉल मैच होगा।
और खिलाड़ियों के लिए यह एक अजब कसौटी होगी।
पर उस पर ध्यान केंद्रित करने से पहले उन्हें बर्नली से जूझना है।
इस प्रीमियर लीग सीज़न में अपनी पहली जीत के बाद,
आर्सेनल 350 किलीमीटर दूर लैंकाशर की यात्रा पर निकल पड़ते हैं।
बर्नली फुटबॉल क्लब
इस समय आर्सेनल के बारे में यह कहा जा रहा है
कि उनके और प्रलय के बीच बस एक मैच की दूरी है।
हाँ।
बर्नली बनाम आर्सेनल टर्फ़ मूर स्टेडियम - 18 सितंबर 2021
आर्टेटा के ऊपर दबाव जारी है।
अभी तक लीग में, आर्सेनल ने चार मैच खेले हैं
और बस एक गोल किया है।
और मैच शुरू हो चुका है।
साका ने अच्छा मोड़ दिया, वह बर्नली के डिफेंस में जा रहे हैं,
उनके पास पेपे से गोल कराने का मौका है, उन्हें बेवजह गिरा दिया गया है।
बर्नली 0 -1 आर्सेनल ओडगार्ड 30'
ओडगार्ड की बाएँ पैर से शानदार किक।
टर्फ़ मूर में 30 मिनट बीत चुके हैं।
आर्सेनल को एक गोल से बढ़त।
आर्सेनल में आने के बाद से यह नॉर्वेजियन का पहला गोल।
और मैच खत्म।
ओडगार्ड की ज़बरदस्त फ्री किक से तीन अंक मिले।
आर्सेनल आगे चल रहे हैं। एक के बाद एक, दो मैच जीते।
और वे अपनी रफ्तार बढ़ा रहे हैं।
पर मैच खत्म होने के कुछ ही मिनट बाद प्रशंसकों के मन में एक ही बात है।
वे हारने की उम्मीद लिए नॉर्थ लंदन डर्बी नहीं जा सकते, है ना?
अगले हफ़्ते टोटेनहम बड़ी परीक्षा होंगे।
मैं न तो आशा महसूस कर रही हूँ, न निराशा,
पर आर्सेनल का समर्थन करो, तो ऐसा ही लगता है।
पर जीत से कुछ भरोसा पैदा हुआ है और वे नॉर्थ लंदन की ओर निकल पड़े हैं।
वही करो जो आपको अच्छा लगे। इसको ही जुनून कहते हैं।
हमें यक़ीन करना होगा। हमें दम लगाना होगा।
उन्हें बताओ कितनी परवाह करते हो।
मिलकर सामना करेंगे।
ऑल ऑर नथिंग : आर्सिनल
डैनियल कलुया द्वारा वर्णित
नॉर्थ लंदन डर्बी से 48 घंटे पहले
पियरे-एमेरिक ऑबामेयांग फॉरवर्ड
क्या यह कहानी लोगों को पता है?
इसके बारे में कोई नहीं जानता।
मैं लोगों को पहली बार बता रहा हूँ कि जब भी मैं टोटेनहम के खिलाफ़ खेलता हूँ,
तो हमेशा सितारा क्यों बनवाता हूँ।
सन् 2016 की बात है,
मेरे दादा चल बसे, उसी दिन हमने टोटेनहम के साथ खेला था।
तो मैं हमेशा उनके खिलाफ़ सितारा बनवाता हूँ क्योंकि मुझे याद है
उस दिन मैंने दादा जी के लिए दो गोल किए थे
और मैं बहुत खुश था और इसलिए तब से
मैं हमेशा उनके लिए कुछ करता हूँ और इसलिए वह मेरे फरिश्ते हैं।
आप सितारे बनवा रहे हैं?
-अच्छे लग रहे हैं? -बहुत।
-तुम्हें अच्छे लगे? -हाँ।
और तुम्हें अच्छे लगे?
रविवार को गोल करना कैसा लगेगा?
गोल हो जाए, तो बहुत अच्छा रहेगा। उम्मीद है कि हो जाएगा।
और, पर मुझे पता है कि जब मैं गोल करता हूँ, तो कैसा लगता है।
मैंने यहाँ अपने शहर में कुछ डर्बी में गोल किए हैं,
तो मुझे पता है कैसा महसूस होता है और मुझे बस उस पल का इंतज़ार है।
आर्सेनल फुटबॉल क्लब
सबको गुड मॉर्निंग।
हम एक सरल अभ्यास करने जा रहे हैं, बाद में इसकी वजह समझा दूँगा।
तुम्हें पहले एक तस्वीर दिखाई देगी, ठीक है?
तुम्हें करना यह है... मैं तुम्हें 45 सेकंड दूँगा,
तुम्हें याद करना है कि यहाँ क्या है।
देखो, यह कोई मुकाबला नहीं है।
आसान है, अगर तुमने गलती कर दी, तो कोई बात नहीं।
पेपे को फ़िक्र हो रही है।
निको, तुम्हें फ़िक्र हो रही है? यह कोई इम्तिहान नहीं है।
बात बस पोज़िशन और नंबर की है। याद करो, प्लीज़।
अच्छा, तुम्हारे यहाँ पर कितने सही निकले
और इस भाग से कितने सही निकले? कीरन।
मैंने दाईं तरफ़ को याद करने की कोशिश की।
-पर क्या तुम्हारे सब सही निकले? -नहीं।
बेन?
मिकेल आर्टेटा को अपनी टीम को सफल बनाना है।
तुम इस तरफ़ पहुँचे ही नहीं?
और इसका मतलब यह पता है कि पिच पर टीम के दूसरे बंदे कहाँ हैं।
-बाईं ओर सब ठीक है? और यहाँ? -समय नहीं बचा था।
अच्छा, क्या लगता है, तुममें से ज़्यादातर को
दायाँ भाग करीब 100 फीसदी याद रहा
और यह वाला 30, 40, 50 फीसदी याद करने में संघर्ष करना पड़ा?
बी, क्या लगता है हम यह वाला क्यों याद कर सके?
क्योंकि हम रोज़ यही प्रशिक्षण करते हैं।
तो प्रशिक्षण के साथ यह तुम्हारे दिमाग को क्या करता है?
ऐसा इसलिए है क्योंकि यहाँ हम सब पढ़े-लिखे हैं
और इसे देख रहे हैं और हम उसके आधार पर जानकारी को संसाधित करते हैं।
मैच में तुम्हारे पास निर्णय लेने के लिए पल भर होता है,
तो तुम्हें यह जान लेना चाहिए कि सब लोगों के लिए
यह समझना कितना ज़रूरी है कि पिच पर क्या हो रहा है
क्योंकि फिर तुम्हें निर्णय लेने में बहुत आसानी होगी।
तो, हम चाहे कुछ भी करें, हमला या बचाव,
अगर हम बिना सोचे यह जानते हैं, समझ रहे हैं कि क्या हो रहा है,
एक खिलाड़ी हिलता है, तो दूसरा क्या करेगा,
टीमें एक-दूसरे के साथ मिलकर कैसे खेलती हैं,
इसी लिए हम यह कर रहे हैं।
जब आर्सेनल नॉर्थ लंदन डर्बी गए,
तो वे तालिका में 13वें स्थान पर टोटेनहम के नीचे हैं।
अच्छा, सब लोग आगे देखिए।
क्लब भविष्य के लिए टीम बना रहा है,
पर मैनेजर के लिए उन्हें अभी ही कुछ करके दिखाना होगा।
क्या बात है, यार।
बड़ी सी मुस्कान।
बड़ी सी मुस्कान। पता चले कि तुम खुश हो।
मैनेजर को इन जवान खिलाड़ियों पर भरोसा है
क्योंकि जानते हैं कि इनमें से कुछ कितने हुनरमंद हैं।
एमिल स्मिथ रो को ही देख लीजिए।
यह वह 15 साल की उम्र में है।
जहाँ तक फुटबॉल पर काबू करने की बात है, उस में पैदाइशी हुनर है।
एमिल, वह किक बहुत बेहतर थी।
तुम्हें लाइन से कम से कम एक गज की दूरी रखनी होगी,
अगर तुम... साइड पर जाना चाहते हो। तुम बहुत पास होते हो।
एमिल स्मिथ रो के लिए नॉर्थ लंदन डर्बी की कुछ ख़ास ही अहमियत है।
मैं बचपन से आर्सेनल का समर्थक रहा हूँ।
एमिल स्मिथ रो मिडफील्डर
दुर्भाग्य से, पापा स्पर्स प्रशंसक थे, तो घर में लड़ाई चलती थी।
उनको नाज़ है। बेशक मुझ पर नाज़ है, पर जब भी स्पर्स के खिलाफ़ खेलता हूँ,
तो हमेशा हमारी कहा-सुनी होती रहती है।
एमिल के बारे में शुरू में आपकी राय क्या थी?
एमिल बहुत शर्मीला था, किसी से आँख भी नहीं मिलाता था।
उसे...
मैं कहूँगा उसे थोड़ा असहज और असुरक्षित लगता था।
पर आप देख सकते थे कि वह दिलदार है और वही मायने रखता है।
एमिल का हुनर साफ़ नज़र आता था।
पर क्लब ने उसका हुनर निखारने के लिए उसे दूसरे क्लब भेज दिया।
जब हमने उसे भेजा, तो मैंने कहा,
"मैं तुम्हारे मैच नहीं देखूँगा,
"मुझे बस सुनना है कि वहाँ के लोग तुम्हारे बारे में क्या कहते हैं।
"और वे खिलाड़ी के बजाय इंसान के रूप में तुम्हें कैसा मानते हैं।
"मुझे इस बात का शक नहीं कि तुम एक शानदार खिलाड़ी हो,
"पर क्या ड्रेसिंग रूम में इंतज़ार करना और बाहर का दबाव झेल सकते हो?
"मुझे पता नहीं, तो बेहतर होगा वहाँ जाकर खुद को साबित करो।"
और उसने वही किया।
अब वह 21 के हैं और आर्सेनल की दस नंबर की जर्सी पहनते हैं।
हाँ, बहुत बड़ी बात है।
बचपन से ही मैं नंबर दस की प्रतिष्ठित जर्सी पहनना चाहता था।
निलंबन खत्म, यार।
मेरा निलंबन खत्म हो गया, यार।
सीधे अंदर?
यार, तू ही तो भविष्य है।
नहीं, ऐसा नहीं है।
मैंने पहले दिन ही कहा था। तू ही भविष्य है।
बात भविष्य की नहीं है, अभी की है।
सोचो, दस नंबर की जर्सी पहनना और भविष्य का कप्तान होना।
बाएँ से दाएँ तैयार रहो।
आर्सेनल के दूसरे चमत्कार, जिन पर मिकेल को भरोसा है,
वह हैं 20 साल के बुकायो साका।
उनके माता-पिता नाइजीरिया से लंदन आए।
बुकायो आठ साल की उम्र में आर्सेनल अकादमी में भर्ती कर दिए गए।
जल्द ही साफ़ हो गया था कि वह भी बेहद हुनरमंद थे।
शायद अकादमी के सौ बच्चों में से एक ऐसा निकलता है,
जो अकादमी से उसकी फ़र्स्ट टीम में शामिल हो पाता है।
जब मैं पहली बार फ़र्स्ट टीम के चेंज रूम में आया,
तब मैंने वाकई सोचा,
"अच्छा, यहाँ पहुँच तो गया हूँ, फ़र्स्ट टीम के खिलाड़ी का जीवन ऐसा होता है।"
इंग्लैंड की तरफ़ से खेलकर बुकायो ने देश को प्रभावित किया।
पर अब प्रेस पूछ रही है कि लीग फॉर 19 मैचों में वह अभी तक कोई गोल क्यों नहीं कर पाए।
मिकेल, बी का क्या?
बी?
हाँ, क्या वह ठीक है?
बात आत्मविश्वास की है।
शारीरिक तौर पर हमने उसे आश्वस्त कर दिया है कि वह ठीक है,
वह बेहतरीन था।
तुम कहाँ से थे, यहाँ, तुम कहाँ जाओगे?
बस एक ही रास्ता है।
मुझे अफ़सोस है कि इंग्लैंड में माहिर लोग हैं
जो किसी को यहाँ लाकर और फिर उसके आत्म-सम्मान को एकदम रोंद डालते हैं।
क्लब में हमारा काम है जितना हो सके, उन्हें बचाकर रखा जाए।
साथ ही, उन्हें पढ़ाएँ, क्योंकि उनकी एक ज़िम्मेदारी है।
और एक इंसान के रूप में उनका विकास जारी रहे
और पेशेवर रूप से भी, क्लब में हमारा जो वातावरण है उसके अंदर।
-जिम में कसरत? -जिम में कसरत। निचले शरीर की।
एमिल के पिछले मैचों के हर पल का विश्लेषण हुआ है
और उन्हें नियमित फीडबैक मिलता है।
नंबर नौ एमिल डेफ - एमिल - इन्हें जीतें
यहाँ क्या हो रहा है?
-मैंने बॉल लेने की कोशिश की। -ठीक।
और उसने वहाँ पैर रख दिया।
-मैं गिर पड़ा। -जोर से बोलो।
सुनाई नहीं दे रहा।
-बॉल लेने की कोशिश की। -अच्छा?
-और उसने मुझे धक्का दे दिया। -अच्छा।
-पर यही तो द्वंद्व हैं। -हाँ।
यह मेरे लिए है, तुम्हें ये जीतने होंगे, अच्छा?
यह हमारी प्रैक्टिस का हिस्सा है, जब तुम डिफेंड कर रहे हो...
जब ऐसे हालात होते हैं, छोटे मैच, मैन-टु-मैन, वे सारे पल,
उस ख़ास खेल में भी तुम्हें उन बॉलों को हासिल करना होता है, एमिल।
ज़्यादा इसलिए क्योंकि तुम फुर्तीले हो, ठीक है?
बात बस अपने शरीर का इस्तेमाल करने और साहसी होने की है, देखो,
बॉल को पास करना, दौड़ना,
ताकि कुछ हो सके क्योंकि तुम रचनात्मक खिलाड़ी हो।
मैं तुम्हें ऐसे हालात में और देखना चाहता हूँ, ठीक है?
शुरुआत से 24 घंटे पहले
यूरोपियन कप विजेताओं का कप
लोग सोचते हैं कि तुम्हारा सपना पूरा हो गया है
तो तुम्हारा जीवन आसान है, पर तुम्हें बहुत सी दिक्कतों का सामना करना पड़ता है।
तुम्हें बस एक ही काम करना है, वह है खेलना,
मज़े करने हैं, खुद को महसूस करना है। बहुत सी चीज़ों को संभालना है।
पता नहीं। शायद मैं गलत हूँ।
तुम मानते हो?
मैं मानता हूँ, हाँ।
क्योंकि जब मैं बेहतरीन खेल रहा था, तो आराम से रहता था।
आश्वस्त था, मैं ज़्यादा सोच नहीं रहा था, बस अपना मैच खेलता था और मज़े करता था।
सब लोगों की एक कहानी होती है...
कार्लोस क्यूएस्टा वैयक्तिक विकास कोच
...और कई बार हम या आमतौर पर समाज के लोग,
यह जाने बिना ही आलोचना करने लगते हैं कि बंदा अपना बेहतरीन प्रदर्शन कर रहा है।
और तुम कहाँ होना चाहते हो?
अभी, आज, डर्बी से एक दिन पहले।
तुम्हें क्या लगता है कि जीतने के लिए तुम्हें क्या चाहिए?
हाँ, मुझे लगता है हम जीत सकते हैं।
लगता है हमारे जो हालात हैं, मतलब ज़ाहिर है शुरुआत बुरी थी।
सबने उस बारे में टिप्पणी की,
पर सीज़न तीन मैचों से तो नहीं तय होता।
बहुत लंबा होता है।
मैं भी वही सोच रहा था, तो मैंने कहा ठीक है।
जो दो मैच हमें जीतने हैं, हम जीतेंगे,
और मुझे लगता है कि टीम का जज़्बा और आत्मविश्वास अब काफ़ी बेहतर है,
और अगर हम कल जीत सकें, तो शायद हम तालिका में ऊपर आ जाएँगे।
-यह हुई ना बात। -देखते हैं।
अमीरात स्टेडियम
आप मैच तो जीतना चाहते ही हैं, पर उनसे हारना बिल्कुल भी नहीं चाहते।
रविवार को हमारा स्पर्स के साथ मैच है।
आर्सेनल बार्बर्स कीमत सूची
मेरे जीवन का यह अकेला दौर है जब आर्सेनल और स्पर्स लगभग बराबर हैं।
सब दाँव पर लगा है।
जब आप जीत जाएँगे, तो कमाल होगा, पर अगर हारे...
हार गए, तो बहुत बुरा होगा।
जब हमारा इतना अहम मैच हो,
तो खिलाड़ी तनावग्रस्त हो ही जाते हैं, जिससे बहुत डर लगता है।
नॉर्थ लंदन डर्बी सीज़न का सबसे बड़ा मैच है।
सोचो यार, नॉर्थ लंदन डर्बी में गोल मारना।
अब तक की सबसे बड़ी बात होगी।
नॉर्थ लंदन डर्बी के चलते यह हफ़्ता व्यस्त रहेगा, है ना?
बेशक। अब तो हमें योजना बनानी है
और हम सबको पता है कि हमें नतीजे चाहिए।
घरेलू मैदान पर नॉर्थ लंदन डर्बी में खेलना कैसा लगता है?
नॉर्थ लंदन डर्बी हमेशा प्रचंड होती हैं।
अक्सर आक्रामक।
और कभी-कभार, कोई शानदार पल सामने आ जाता है।
तिएरी अनरी...
बॉल को लिए अभी भी जा रहे हैं! तिएरी अनरी!
कमाल है, शानदार प्रदर्शन! वह सच में ज़बरदस्त हैं!
नॉर्थ लंदन में तिएरी अनरी ने दर्शकों का दिल जीत लिया।
किसी भी आर्सेनल टीम के लिए अतीत के
दिग्गजों के साथ तुलना एक मुद्दा होता है।
अनरी
शायद यह गलत है। युगों की तुलना करना सही नहीं...
तिएरी अनरी आर्सेनल रिकॉर्ड गोलकर्ता
...और लोगों से एक जैसा खेलने की उम्मीद करना भी गलत है
और मुझे लगता है कि आर्सेनल विकसित हो रहा है,
पर इस राह पर चलते हुए, वह मत खोना जिसने आपको बनाया।
लोग आर्सेनल के जज़्बे को वापस लाने की बात कर रहे हैं।
आर्सेनल का जज़्बा जीतना या जीत के लिए लड़ना है।
मैं रवैये और मानसिकता की बात कर रहा हूँ
कि आपको शीर्ष चार टीमों में शामिल होने के लिए कैसे चलना, भागना,
साँस लेना, सोचना और सोना है।
और आर्सेनल मेरे लिए सबसे अधिक मायने रखता है,
न केवल वे सब चीज़ें जो हमने टीम के रूप में जीती हैं,
बल्कि वह समुदाय में क्या दिखाता है।
हमेशा से यह गलियों और आम जनता का क्लब रहा है।
आर्सेनल उन क्लबों में से एक था जिन्होंने अश्वेत खिलाड़ियों को शामिल किया,
तो वह जनता, यूके की जनता और लंदन के लोगों का प्रतिनिधित्व करता था।
और उम्मीद है क्लब के लोग यह जानते हैं कि वे किसके लिए खेल रहे हैं।
पर मैं इस टीम को इस तरह समझ सकता हूँ
कि बुकायो साका और स्मिथ रो के साथ मेरा नाता है,
क्योंकि मैं उनके माथे पर आर्सेनल फुटबॉल क्लब लिखा देख सकता हूँ।
देखा तुमने?
देखता हूँ वे कैसे खेलते और चलते हैं,
कैसे भागते और लड़ते हैं।
जब उनसे कोई चूक हो जाती है, जब वे गोल करते हैं, जब नहीं करते,
मैं सब साफ़ देख सकता हूँ।
वह है आर्सेनल फुटबॉल क्लब।
आर्सेनल बनाम टोटेनहम हॉटस्पर अमीरात स्टेडियम - 26 सितंबर 2021
शुरुआत से 90 मिनट पहले
ड्रेसिंग रूम में खिलाड़ियों की पसंद का संगीत बजता है।
आमतौर पर, मिकेल मैच से पहले करीब एक घंटा बात करते हैं।
और फिर शुरू होने से ठीक पहले।
-सब आ गए? सब लोग हैं? -आ गए, हाँ।
तुम पूरी तरह से तैयार हो, मैं आश्वस्त हूँ।
मैं देख सकता हूँ, महसूस कर सकता हूँ। मैंने ट्रनिंग में देखा,
तुम्हारे चेहरों में सब देख सकता हूँ।
मैं आज के मैच के बारे में अपने नज़रिए से एक बात करना चाहता हूँ।
तुम शारीरिक रूप से तैयार हो, सामरिक रूप से तैयार हो,
तुम तकनीकी तौर पर तैयार हो, तुम्हारी आपसी समझ कमाल की है।
मैं आज के मैच की एक बहुत ही अहम बात समझाने वाला हूँ।
तुम्हें दिल खोलकर खेलना होगा।
साथ ही, दिमाग का भी इस्तेमाल करना होगा।
इन दोनों को साथ काम करना होगा।
यह तुम्हारा जुनून है,
तुम अपने दिल की गहराई से मैच में कितना डालना चाहते हो,
तुम कितना जी-जान से खेलना चाहते हो और कितना समर्पित होना चाहते हो।
वे तुम्हें मैच में भड़काना चाहेंगे,
होलबर्ग, हैरी केन, डेले अली, डायर, तुम हमेशा खुद पर काबू रखोगे।
जब तुम्हें निर्णय लेना होगा, तो धीमे-धीमे रफ़्तार बढ़ानी होगी,
तुम पूरे मैच में 150,000 किलोमीटर प्रति घंटा नहीं दौड़ सकते।
अगर हम ये दो काम करते हैं,
तो इस मैच की सबसे शक्तिशाली चीज़ आ जाती है, जो यह है।
आज ये लोग, तुम्हें जिस तरह से यह करते हुए देखेंगे...
जुनून - स्पष्टता
...ये तुम्हारा पूरा समर्थन करेंगे और तुम्हें यह देंगे।
ऊर्जा
मैं बता रहा हूँ क्योंकि मैंने अनुभव किया है।
जिस पल तुमने आज के मैच में इन तीन चीज़ों को जोड़ लिया,
तुम्हें उस पिच में एहसास होगा जैसे तुम अजेय हो,
जैसे तुम्हें कोई रोक नहीं सकता, कोई हरा नहीं सकता, कोई छू नहीं सकता।
यह है आज का मैच, बाकी तुम जानते हो। ठीक है?
हो जाओ शुरू।
टोटेनहम हॉटस्पर
कुछ हफ़्ते पहले टोटेनहम लीग में सबसे ऊपर थे,
पर एक-दो मैच हारने के बाद, वे यहाँ कुछ साबित करने पहुँचे हैं।
अमीरात स्टेडियम
मैं आपको टीम की सारी खबर बताता हूँ, जिजी।
ज़हाका निलंबन के बाद वापस आ गए हैं और एक वही बदलाव है।
तो, लाइनअप में रैम्सडेल गोल में, टोमियासु, गैब्रियल, व्हाइट,
और टियर्नी डिफेंस में होंगे।
ज़हाका और पार्टी मिडफील्ड में रहेंगे,
स्मिथ रो, ओडगार्ड और साका ऑबामेयांग के पीछे होंगे।
जहाँ तक टोटेनहम हॉटस्पर की बात है, उसमें तीन बदलाव हैं...
शुरुआत से 30 मिनट पहले
चलो, लड़को। शुरू करते हैं।
वी लव यू आर्सेनल, हाँ
ओह, आर्सेनल, वी लव यू!
वी लव यू आर्सेनल, हाँ
शुरुआत से 10 मिनट पहले
सब अंदर आ गए?
इधर आइए, स्टुअर्ट।
यह महानुभाव पिछले 30 सालों से भावनाओं को कैद कर रहे हैं।
लोगों, भावों और टीमों को।
इनकी जुबानी सुनो कि तुम्हारे बारे में कैसा महसूस करते हैं
क्योंकि यह तुम्हें रोज़ हमारे क्लब में आते-जाते देखते हैं।
यह तो मुश्किल है।
यह मेरा क्लब है। यह फुटबॉल क्लब मेरी जान है।
और तुम सब पर जान छिड़कता हूँ।
तीस सालों में, मैंने कमाल के खिलाड़ियों की तस्वीरें ली हैं,
कुछ विश्व स्तर के खिलाड़ी, कुछ महान टीमें।
और मैं तुम लोगों को देखता हूँ, क्या टीम है।
यह टीम शानदार है। मैं सारी ज़िंदगी प्रशंसक रहा हूँ।
हमें करना यह है, मैदान में जाकर जीतना है।
यह मैं हूँ, मैं एक प्रशंसक हूँ। बाहर कई हैं,
वे आज जीतने के लिए कुछ भी कर देंगे।
देखो उन्हें। तुम मैदान में जाओगे, पहले टैकल में,
दर्शकों को सुनना, वे एकदम तुम्हारे साथ होंगे।
हर टैकल जीतना। जब तुम गोल करोगे, तब उनके चेहरों को देखना,
उनके भाव पढ़ना, देखना तुम्हें कितना चाहते हैं।
और उन्हें दिखा दो तुम उन्हें कितना चाहते हो, ठीक है?
आओ, चलें!
बेन व्हाइट की ज़बरदस्त चुनौती।
और इस तरह की चुनौती ही जीत की राह तय करती है।
दोनों टीमों में से आर्सेनल ज़्यादा तेज़ हैं।
गेंद लेकर आ रहे हैं ओडगार्ड, ऑबामेयांग उनके आगे हैं,
साका को बॉल और पेनल्टी क्षेत्र के दाहिने कोने में।
साका पीछे की ओर मारते हैं, स्मिथ रो आ रहे हैं!
आर्सेनल 1 -0 टोटेनहम स्मिथ रो 12'
और स्मिथ रो ने आर्सेनल को बढ़त दिलाई!
आर्सेनल का शानदार प्रदर्शन।
आर्सेनल एक-शून्य से आगे।
आर्सेनल एक-शून्य से आगे की गूँज से अमीरात गूँज उठा है।
आर्सेनल एक-शून्य से आगे। आर्सेनल एक-शून्य से आगे।
स्मिथ रो और साका के बीच क्या गज़ब का तालमेल है।
गोलकर्ता स्मिथ रो पेनल्टी क्षेत्र की ओर बढ़ते आ रहे हैं।
स्मिथ रो का ऑबामेयांग को पीछे पास!
आर्सेनल 2 - 0 टोटेनहम ऑबामेयांग 27'
और आर्सेनल का दूसरा गोल।
ऑबामेयांग!
ज़हाका ने बॉल ऑडगार्ड को पास किया,
फिर स्मिथ रो को, स्मिथ रो से साका को
और वह रेग्युलॉन के छोड़े गैप का लाभ ले सकते हैं।
साका अब आगे भागते हुए, तीन के मुकाबले दो गोल,
साका ने बॉल पीछे पास करना चाहा, अकेले ही बढ़ गए।
बॉल साका के पास वापस और यह गोल।
आर्सेनल 3 - 0 टोटेनहम साका 34'
और इसके साथ आर्सेनल जीत का शिखर छूते हुए।
साका ने 20 मैचों में अपना पहला लीग गोल कर लिया है।
हाफ़ टाइम आर्सेनल 3 - 0 टोटेनहम
शाबाश, लड़को। अब रुकना नहीं!
शाबाश, मेरे शेरो। शाबाश।
चलो, यार, हाँ। फिर से शुरू करते हैं।
मेरा पहला संदेश, हमें दूसरा हाफ़ पूरा खेलना होगा
और अब हमें और गोल करने होंगे।
हम जीतकर जाएँगे, छोड़ेंगे नहीं।
जब मैच ऐसा हो, तो छक्के छुड़ाने ही पड़ते हैं।
मैं शुरू से ही यह संदेश देना चाहता था।
जब हमारे बस में हो, जहाँ तक संभव हो, सही लमहा आते ही
वह प्रबलता और लय जो तुम सब दिखाते हो,
जाकर बॉल को वापस लेकर आओ, जैसे तुमने करके दिखाया,
हमें यह करते रहना होगा क्योंकि वे जोखिम उठाएँगे,
वे खिलाड़ियों को आगे ले आएँगे।
बी ने अंदर आकर अच्छा किया, तुमने बहुत बार बॉल पाई।
यही तो सबसे अहम है, हमें बस लय को कायम रखना है।
बॉल पर साका का कब्ज़ा, स्किप से बचने की कोशिश करते हैं।
स्मिथ रो, साका भी वहाँ हैं।
स्मिथ रो की पीठ गोल की ओर, ओडगार्ड को पास,
आर्सेनल फिर खतरनाक नज़र आ रहा है, गेंद ऑबामेयांग के पास।
बॉल आगे, हैरी केन आ गए हैं,
हैरी केन, गोल, पर पोस्ट से बाहर है। रेफरी ने भी फ्लैग नहीं निकाला।
धीरे से बॉल रेग्युलॉन को पास करते हैं,
धीरे से सोन की और सोन गोल करते हैं।
आर्सेनल 3 - 1 टोटेनहम सोन 79'
बॉल गोल पोस्ट को लगता है, रैम्सडेल बचा लेते हैं।
कुछ पलों की दूरी। यह लीजिए, मैच खत्म होने की सीटी।
मिकेल आर्टेटा अमीरात स्टेडियम में हवा में घूँसा मारते हुए।
आर्सेनल इस जीत के हकदार हैं, पहले हाफ़ में ज़बरदस्त प्रदर्शन किया।
एमिल, आपके आर्सेनल करियर में बस 50 मैच,
आपने काफ़ी अच्छे दिन देखे हैं।
क्या यह सबसे अच्छा था?
सौ फीसदी, शायद मेरे जीवन का सबसे बेहतरीन दिन था,
घरेलू मैदान पर एक और नॉर्थ लंदन डर्बी की जीत
और अपने परिवार के सामने गोल मारना, इससे बेहतर कोई एहसास नहीं हो सकता।
नॉर्थ लंदन का क्या रंग है?
-लाल, यार। चल, यार। -चल, जी। चल।
लाल, यह लाल है!
तो इससे बेहतर कुछ नहीं हो सकता।
यक़ीन करें, घुटनों के बल फिसलना।
अगर आपको घुटनों के बल फिसलना पसंद है, तो यह मैच पैसा वसूल था।
ऐसे दिन हों तो लगता है इस क्लब का प्रशंसक होना कमाल की बात है। यक़ीन नहीं होता।
चलो!
चल, यार! हाँ!
हम हैं यहाँ हम हैं यहाँ और यह हम चले
सब हैं साथ राह पर निकल पड़े
यह हम चले
साका और एमिल स्मिथ रो
हर एक साथी!
हम हैं यहाँ हम हैं यहाँ और यह हम चले
सब हैं साथ राह पर निकल पड़े
यह हम चले
साका और एमिल स्मिथ रो
शाबाश आर्सेनल!
यह आपके लिए है। इस पर सबने साइन किए हैं और यह आपके लिए है, तो मज़े कीजिए।
आज रात नॉर्थ लंदन लाल में रंगा है।
आर्सेनल ने 204वीं नॉर्थ लंदन डर्बी जीत ली है।
यह एक ऐसी जीत है जिससे सीज़न की शुरुआत हो सकती है।
और जैसे-जैसे सीज़न आगे बढ़ रहा है,
साफ़ है कि आर्सेनल फिर से अपने प्रशंसकों के साथ नाता जोड़ रहे हैं।
एक, दो, तीन, चार अच्छा लगा, अच्छा लगा, अच्छा लगा,
अच्छा लगा
यह हम चले
साका और एमिल स्मिथ रो
एक, दो, तीन, चार
अच्छा लगा, अच्छा लगा, अच्छा लगा, अच्छा लगा
यह हम चले
साका और एमिल स्मिथ रो
अगली बार...
हम यक़ीनन एनफील्ड जा रहे हैं और उन्हें हरा देंगे।
टचलाइन पर थोड़ी-बहुत बहस हो रही है
और आर्टेटा और क्लॉप लड़ने के लिए आमने-सामने आ गए हैं।
और डिएगो जोटा रैम्सडेल के पास से निकलकर लिवरपूल के लिए गोल करते हैं।
यह तो बहुत ही शर्मनाक है।
मैं बदलाव कर सकता हूँ, यह मत सोचना हम हमेशा यही टीम रखेंगे।
-ऑबामेयांग बेंच पर। पक्का। -मुझे लगता है ठीक भी है।
कुछ देर पहले क्रॉसबार को लगा था। पीछे जाली पर जाकर लगा है अभी!
आर्सेनल फुटबॉल क्लब के खिलाड़ियों, कोच और स्टाफ़ का विशेष आभार
संवाद अनुवादक मोनिका सराफ़
रचनात्मक पर्यवेक्षक रवीन्द्र शंकर शुक्ल